Előterjesztés Zalakaros Város Önkormányzat Képviselőtestületének 2023. szeptember 21-én tartandó ülésére

Tárgy: 	Kilátó út szabályozása településrendezési eszközök módosításával
	előzetes döntés meghozatala

Az előterjesztést készítette: Bálizs Andrej, főépítész


Tisztelt Képviselőtestület!

Az alábbi előterjesztés a Kilátó út szabályozásának megindítását célozza - a már elkészült műszaki tervek alapján - a Zalakaros Város Képviselő-testületének 19/2015 (IX.11.) önkormányzati rendeletének módosításával

szabályozási terv kivonat

Előzmények
Zalakaros Város Önkormányzatának tervezési megbízása alapján a Pannonway Kft. 2017-ben a Kilátó út egy szakaszának felújítási tervét elkészítette 1317/III. tervszámon. Az Önkormányzat birtokában lévő terv már a korábbi terv felülvizsgálatával, illetve meghosszabbításával készült el.

A Kilátó út állapotának ismertetése
A Kilátó út Zalakaros nyugati felén helyezkedik el. A felújítandó szakasz az Alsóhegyi
utcától indul keleti irányba, majd délre fordul és azután elnyújtott íves szakaszon dél-keleti irányba az Arany J. utca csatlakozásáig, illetve a végszelvényig. Az utca az adott szakasz egész hosszán lejt. Kezdetben az utca északi oldala beépített, majd az ív után mindkét oldala. A szakasz végén az épületek messzebb helyezkednek el, az út itt bevágásban halad. Az utcában a vízelvezetés jelentős szakaszon nincs kiépítve, csak a végszelvény közelében jelenik meg bal oldali árok. Az aszfaltburkolat néhol megsüllyedt, több helyen az elöregedés hatására repedezett, néhol kipergett. Jelenlegi burkolat pályaszerkezete 4 cm aszfalt és 10 cm zúzottkő alapréteg.

Az építés célja
Az építés majdani célja a tárgyi út erőteljesen leromlott aszfalt burkolatának és padkájának felújítása, az út egységes, 4 méteres szélességgel való kiépítése, ezáltal a közlekedésbiztonság javítása és a közlekedők komfortérzetének javítása.

a rendezésiterv módosításokkal érintett területei
(megfelelő léptékű helyszínrajz az Önkormányzaton megtekinthető, illetve 4_Helyszínrajz.pdf fájlként mellékelve)

A fenn vázolt építés megkezdéséhez a településrendezési eszközök módosítása szükséges.
A tervezési díjat a tervezői ajánlatkérés során kapott tervezési díjak alapozzák meg.

A településrendezési eszközök módosításának alapját képező, a Pannonway Építő Kft. által készített „Zalakaros, Kilátó utca felújítása Kiviteli terv Zalakaros, Kilátó utca korszerűsítési tervének tervfelülvizsgálata (Tervszám: 1317/III.) tervszám: 2723” tervdokumentáció alapján a tervezett új szabályozási vonal (kisajátítás) az alábbi ingatlanokat érinti:

· [bookmark: _Hlk146028598]Zalakaros, zártkert 2248/3 hrsz: Jelenleg 1227 m2 nagyságú ingatlan, mely a hatályos rendezési terv szerint most sem építhető be (a meglévő épület felújítható, de nem bővíthető).

· [bookmark: _Hlk146029122]Zalakaros, zártkert 2250/3 hrsz: Jelenleg 115 m2 nagyságú, rét megnevezésű  ingatlan, mely a hatályos rendezési terv szerint most sem építhető be, a tervezett kisajátítás az ingatlan hasznosítását, beépíthetőségét nem befolyásolja.

· [bookmark: _Hlk146029839]Zalakaros, zártkert 2250/5 hrsz: Jelenleg 2280 m2 nagyságú, rét megnevezésű  ingatlan, mely a hatályos rendezési terv szerint beépíthető, a tervezett kisajátítás az ingatlan hasznosítását, beépíthetőségét jelentősen nem folyásolja be. 

-	Zalakaros, zártkert 2372/2 hrsz: Jelenleg 3201 m2 nagyságú, kivett zártkerti művelés alól kivett terület és lakóépület megnevezésű  ingatlan, mely a hatályos rendezési terv szerint beépíthető, a tervezett kisajátítás az ingatlan hasznosítását, beépíthetőségét jelentősen nem folyásolja be.

· [bookmark: _Hlk146030856]Zalakaros, zártkert 2370/2 hrsz: Jelenleg 3235 m2 nagyságú, szőlő, rét és gazdasági épület, kivett saját használatú út megnevezésű  ingatlan, mely a hatályos rendezési terv szerint beépíthető, a tervezett kisajátítás az ingatlan hasznosítását, beépíthetőségét jelentősen nem folyásolja be.

· Zalakaros, zártkert 2370/1 hrsz: Jelenleg 1343 m2 nagyságú, szőlő, rét megnevezésű  ingatlan, mely a hatályos rendezési terv szerint most sem építhető be, a tervezett kisajátítás az ingatlan hasznosítását, beépíthetőségét nem befolyásolja.

· Zalakaros, zártkert 2347/5 hrsz: Jelenleg 1612 m2 nagyságú, kivett zártkerti művelés alól kivett terület megnevezésű  ingatlan, a tervezett kisajátítás oly kismértékű, hogy az ingatlan hasznosítását, beépíthetőségét jelentősen nem folyásolja be.

Határozati javaslat:

A Képviselő-testület: 

1. támogatja a településrendezési eszközök módosításának folyamatát.
2. felhatalmazza a Polgármestert, hogy a településrendezési eszközök módosítása tárgyában tervezői ajánlatokat kérjen településtervezőktől. 
3. A pénzügyi fedezet meghatározására a beérkezett ajánlatok ismeretében kerül sor.


Határidő:		azonnal 
Felelős:               	Novák Ferenc, polgármester
Operatív felelős: 	Bálizs Andrej, főépítész

Zalakaros, 2023. augusztus 31.		

Novák Ferenc
 polgármester

